কুমিরের পেটে মানবের পাতিহাঁস। হাজার বছর আগে সেনবংশীয় কোনো এক রাজা যিনি শিব আরাধনার জন্য নিজে কিংবা তারই দেহ রাখার পর তার বংশধরেরা তার সমাধিস্থল হিসেবে এই মন্দির স্থাপন করেন। চারপাশে ভাঁজে ভাঁজে বসানো ইটের মোটা মোটা পিলারের বারান্দা। বাতাস যেখানে নিত্য সুবাসে সুরময় নৃত্যরত। সামনের দিকে বাইরের আবরণে ইটের ওপরের নকশাতে নকশাবন্দি করে নেয় চোখ। ফুল, লতাপাতা, বাঁশি বাজানো শ্যাম, রাধারাণী আরো আরো কতশত মোটিভ আর দুইটা লিপিফলক। ভিতরের মধ্যখানের উত্তর দিকের ওয়ালে একটা মঠ রাখার মত খোপ, দুইপাশে একটু ছোট খোপ যার মধ্যে হয়তো পূজার উপকরণ সজ্জিত করে রাখা হতো। মাথায় ইটের শরীরি নান্দনিক ভাজে গড়া ঘূর্ণায়মান চূড়া। পতপতিয়ে হুড়মুড় করে দৌড়ে গেলো একদল কলাবাদুরের ছানাপোনা। প্রচলিত ছিল মন্দিরের সামনের বাইরের আবরণে রূপ বহনকারী প্রাচীন লিপি কেউ পড়তে পারলে সে সাত পুরুষের গুপ্তধন সম্পদের খবর পাবে।